Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13173

2. Megjegyzés. - Üzemeltetési szempontból az a feladat, hogy semmilyen olyan irányítási adat ne kerüljön kisugárzásra a megadott időperiódusok után, amely a monitor határain kívül esik, és hogy semmilyen kísérlet ne történjen a szolgáltatás visszaállítására, amíg egy 20 másodperc nagyságrendű időperiódus el nem telik. 3.1.3.11.3.2 Ajánlás. - Ahol megvalósítható, az előző 3.1.3.11.3.1 pont alatti teljes periódust úgy kell csökkenteni, hogy ne lépje túl a 2 másodpercet a II. kategóriájú iránysáv-adóknál és az 1 másodpercet a III. kategóriájú iránysáv-adóknál. 3.1.3.11.4 A felügyelő rendszer tervezésének és működésének meg kell felelnie annak a követelménynek, hogy a navigációs irányvezetési tájékoztatás és az azonosító jel szűnjön meg, és a figyelmeztető jelzés jusson el a kijelölt távvezérlő pontokra magának a felügyelő rendszernek az üzemzavara esetén is. Megjegyzés. - A felügyelő rendszer tervezésére és működésére vonatkozó útmutató anyag a “C”- Melléklet 2.1.8 pontjában kerül megadásra. 2007/70/II. szám 3.1.3.11.5 A navigációs és azonosító összetevőknek a fenti 3.1.3.11.1 b) pont szerinti kimaradása idején a vivőfrekvencián előforduló bármilyen hibás navigációs jelet el kell nyomni az előzőekben a 3.1.3.11.3.1 pontban megengedett teljes perióduson belül. Megjegyzés. - A kisugárzott jelben előforduló veszélyes ingadozások elkerülésére a mechanikus moduláló készüléket alkalmazó iránysáv-adóknál szükség lehet a navigációs összetevők elnyomására a modulátor leállása idején is. 3.1.3.12 A szolgáltatás teljességi és folyamatossági követelményei 3.1.3.12.1 Annak a valószínűsége, hogy nem kerül pontatlan jel kisugárzásra bármely leszállásra a II. és III. Teljesítmény kategóriájú iránysáv-adó berendezéseknél, nem lehet kevesebb az 1 - 0,5 * 10-9nél. 3.1.3.12.2 Ajánlás. - Annak a valószínűsége, hogy nem kerül pontatlan jel kisugárzásra bármely leszállásra a II. és III. Teljesítmény kategóriájú iránysáv-adó berendezéseknél, nem lehet kevesebb az 1 – 1,0 * 10-7-nél. 3.1.3.12.3 Annak a valószínűsége, hogy a kisugárzott irány-vezetési jel nem kerül elvesztésre, nagyobb legyen, mint:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes